Príloha č. 1        

Prehľad legislatívy SR v oblasti OZE

Zákon č. 656/2004 Z. z. o energetike

§ 2
Základné pojmy

 Na účely tohoto zákona sa ďalej rozumie
b)	 v elektroenergetike

4. obnoviteľným zdrojom energie zdroj, ktorého energetický potenciál sa trvalo obnovuje prírodnými procesmi alebo činnosťou ľudí

c)	 v plynárenstve
1.	výrobou plynu ťažba zemného plynu alebo výroba bioplynu, výroba plynu z biomasy alebo výroba plynu z iného plynného uhľovodíka,
2.	výrobcom plynu fyzická osoba alebo právnická osoba, ktorá ťaží zemný plyn alebo prevádzkuje ťažobnú sieť na ťažbu zemného plynu alebo vyrába bioplyn, plyn z biomasy alebo plyn z plynného uhľovodíka,
31. plynom zemný plyn vrátane skvapalneného zemného plynu, bioplyn, plyn vyrobený  
      z biomasy, ako aj ostatné druhy plynu, ak tieto plyny spĺňajú podmienky na prepravu  
      plynu alebo podmienky distribúcie plynu,

§ 5
Povolenie

 (4) Povolenie sa nevyžaduje na tieto činnosti:

 b) výroba elektriny vyrobenej z obnoviteľných zdrojov výrobným zariadením s celkovým inštalovaným výkonom do 5 MW, ak ide o výrobu elektriny v
    1. malých vodných elektrárňach, 
    2. veterných elektrárňach, 
    3. solárnych zariadeniach, 
    4. zariadeniach na využitie geotermálnej energie, 
    5. zariadeniach na využitie bioplynu, 
    6. zariadeniach na využitie biomasy, 
c) výroba plynu z biomasy, 
d) výroba plynu z bioplynu, 

§ 11
Výstavba energetického zariadenia
(1)	Stavať energetické zariadenie možno iba na základe osvedčenia o súlade investičného zámeru s dlhodobou koncepciou energetickej politiky. To neplatí, ak ide o výstavbu energetického zariadenia na

a) výrobu elektriny s celkovým inštalovaným výkonom do 0, 5 MW s výnimkou energetických zariadení na výrobu elektriny z obnoviteľných zdrojov, 
b) výrobu plynu z biologicky odbúrateľných látok, 
c) distribúciu elektriny a plynu, ktoré prevádzkuje prevádzkovateľ sústavy alebo siete v rámci časti vymedzeného územia.

§ 15
Povinnosti vo všeobecnom
hospodárskom záujme
(1)	Všeobecným hospodárskym záujmom v energetike na účely tohto zákona sa rozumie zabezpečenie najmä

 b) prednostného prístupu do sústavy pri dodávke elektriny vyrobenej z obnoviteľných zdrojov energie a elektriny vyrobenej z domáceho uhlia, 
c) využitia obnoviteľných zdrojov energie, kombinovanej výroby a domáceho uhlia pri výrobe elektriny, 

§ 32
Elektrina vyrobená z obnoviteľných zdrojov energie

(1)	Na účely tohoto zákona výroba elektriny z obnoviteľných zdrojov energie je taká výroba elektriny, pri ktorej sa ako primárny zdroj výroby využíva
      a) vodná energia,
      b) solárna energia,
      c) veterná energia,
	d) geotermálna energia,
      e) biomasa
      f) bioplyn
(2)	na účely tohoto zákona biomasou je biologicky rozložiteľná zložka výrobku alebo zvyšku rastlinných a živočíšnych látok z poľnohospodárstva, lesníctva alebo biologicky rozložiteľná zložka priemyselného odpadu a komunálneho odpadu
(3)	prednostné právo na prenos elektriny, distribúciu elektriny a dodávku elektriny sa vzťahuje na elektrinu vyrobenú využívaním kinetickej energie vodného zdroja vodnou elektrárňou,
(4)	výrobca, ktorý vyrába elektrinu z OZE, má prednostné právo na prenos elektriny, distribúciu elektriny a na dodávku, ak výrobné zariadenie určené na výrobu elektriny z OZE spĺňa technické podmienky podľa § 17 a obchodné podmienky podľa osobitného zákona. Prednostné právo na prenos elektriny sa nevzťahuje na prenos elektriny spojovacím vedením,
(5)	výrobca elektriny z OZE má právo na vydanie potvrdenia o pôvode vyrobenej elektriny. Potvrdenie obsahuje označenie zdroja vyrobenej elektriny, dátum a miesto výroby a v prípade vodných elektrární aj ich výkon. Toto potvrdenie vydá úrad.
(6)	Ministerstvo môže vo všeobecnom hospodárskom záujme určiť rozhodnutím povinnosť  prednostného prístupu a prednostného pripojenia do sústavy, prednostného prenosu elektriny, prednostnej distribúcie elektriny a prednostnej dodávky elektriny vyrobenej z OZE na vymedzenom území. Toto rozhodnutie uverejní vo vestníku ministerstva a na internetovej stránke ministerstva.
(7)	Ministerstvo rozhodnutím určí podmienky prednostného prenosu elektriny, prednostnej distribúcie a prednostnej dodávky elektriny vyrobenej z OZE. Proti rozhodnutiu nie je prístupný opravný prostriedok.

§ 33
Výroba elektriny z domáceho uhlia

(1) Ministerstvo môže vo všeobecnom hospodárskom záujme a z dôvodu bezpečnosti dodávok elektriny rozhodnutím uložiť povinnosť 
a) výrobcovi elektriny vyrábať elektrinu z domáceho uhlia, 
b) prevádzkovateľovi prenosovej sústavy a prevádzkovateľovi distribučnej sústavy zabezpečiť prednostný prístup a prednostné pripojenie do sústavy, prednostný prenos alebo prednostnú distribúciu elektriny vyrobenej z domáceho uhlia, 
c) dodávateľovi elektriny prednostne dodávať vyrobenú elektrinu z domáceho uhlia.

Komentár: Zákon č. 656/2004 Z. z. umožňuje výrobcom elektriny z obnoviteľných zdrojov prednostné právo na prenos alebo distribúciu elektriny (§ 15), vhodnejšie znenie by bolo povinnosť prednostného prenosu v § 32. Zákon neberie do úvahy, že aj biomasa ako obnoviteľný zdroj energie je taktiež domácej produkcie a jej využívanie môže pozitívne vplývať na ekonomiku a zamestnanosť aj v regiónoch s vysokou mierou nezamestnanosti. Zákon však neukladá povinnosť vykupovať elektrinu z OZE ale len možnosť o ktorej rozhoduje ministerstvo hospodárstva 

Zákon č. 657/2004 Z. z. o tepelnej energetike

§12
Výstavba sústavy tepelných zariadení
(1)Výstavbu sústavy tepelných zariadení alebo jej časti s celkovým inštalovaným tepelným výkonom 10 MW a viac možno uskutočniť len na základe osvedčenia o súlade pripravovanej výstavby sústavy tepelných zariadení alebo jej časti s dlhodobou koncepciou Energetickej politiky Slovenskej republiky (ďalej len osvedčenie ); toto osvedčenie vydáva ministerstvo. O vydanie osvedčenia môže písomne požiadať fyzická osoba alebo právnická osoba, ktorá je podnikateľom.1)

(2) O vydaní osvedčenia rozhodne ministerstvo na základe písomnej žiadosti podľa odseku 1 do 30 dní od jej doručenia a po vyhodnotení 

a) potreby nových zdrojov tepla a rozvodov tepla na území, ktoré má byť zásobované teplom z výstavby sústavy tepelných zariadení, na ktorú sa žiada vydať osvedčenie, 
b) využitia domácich obnoviteľných zdrojov energie, 
c) možnosti získavania tepelnej energie na území, na ktorom má byť výstavba uskutočnená, z kombinovanej výroby tepla a elektriny, 
d) plnenia požiadaviek na ochranu životného prostredia, 

§ 21
Povinný odber tepla

Držiteľ povolenia na rozvod tepla je povinný na zabezpečenie zmluvne dohodnutých dodávok tepla odoberať za určenú alebo schválenú cenu teplo od držiteľa povolenia na výrobu tepla, ktorý teplo vyrába z obnoviteľných zdrojov energie alebo v zariadení na kombinovanú výrobu tepla a elektriny, ak

a) sám nevyrába alebo nenakupuje teplo z obnoviteľných zdrojov alebo zo zdrojov kombinovanej výroby tepla a elektriny, 
b) nezvýši tým cenu tepla pre odberateľov, 
c) teplonosná látka zo sústavy tepelných zariadení na výrobu tepla z obnoviteľných zdrojov tepla alebo z kombinovanej výroby tepla a elektriny je zhodná s teplonosnou látkou vo verejnom rozvode tepla, 
d) odber tepla za určenú alebo schválenú cenu z obnoviteľných zdrojov energie alebo zo zariadenia na kombinovanú výrobu tepla a elektriny je preňho rovnako ekonomicky efektívny ako odber tepla z iných zdrojov tepla.

Komentár: Zákon č.657/2004 Z. z. určuje povinnosť odobrať teplo vyrobené z OZE (§ 21 )  ale podmieňuje to v tom istom paragrafe ustanoveniami , ktoré túto povinnosť v niektorých prípadoch  sťažujú  (§ 21).

Zákon č. 276/2001 Z. z. o regulácii v sieťových odvetviach v znení neskorších predpisov sa zaoberá využívaním OZE len okrajovo 

§5
Úrad 
 g) –vydáva potvrdenie o pôvode elektriny vyrobenej z OZE 
                                      
§ 12
Cenová regulácia

(1)	cenovej regulácii podlieha
a)	výroba elektriny vyrobenej z obnoviteľných zdrojov energie

Komentár: otázku ceny elektriny vyrobenej z OZE je najrozšírenejší podporný prostriedok využívania tejto formy energie v štátoch EÚ. Otázku stanovenia ceny elektriny vyrobenej z OZE  rieši Výnos Úradu pre reguláciu sieťových odvetví č. 2/2005.  Výnos  garantuje výkupné ceny elektriny len na dobu jedného roka čo je krátke obdobie.

Vyhláška Ministerstva životného prostredia SR č. 60/2003 Z. z., ktorá stanovuje národné emisné stropy znečisťujúcich látok a to oxidov síry, oxidov dusíka, amoniaku a prchavých organických látok  pôsobí v oblasti ochrany životného prostredia.. Národné emisné stropy oxidu siričitého boli ustanovené na jednotlivé roky v týchto množstvách:
-	203 600 ton na rok 2004
-	192 700 ton na rok 2005
-	177 500 ton na rok 2006
-	157 900 ton na rok 2007
-	 125 200 ton na rok 2008
-	109 900 ton na rok 2009
-	104 900 ton na rok 2010
národné emisné stropy oxidu dusičitého, amoniaku a prchavých organických zlúčenín boli ustanovené na rok 2010 v týchto množstvách:
-	130 000 ton oxidu dusičitého
-	  39 000 ton amoniaku
-	104 300 ton prchavých organických zlúčenín

Zákon č. 223/2001 Z. z. o odpadoch v znení neskorších predpisov, sa zaoberá riešením otázok odpadového hospodárstva:
-	§ 3 zákona definuje účel odpadového hospodárstva, ktorým je okrem iného aj možnosť využívať odpady ako zdroj energie,
-	§ 18 od. 3 písm. m) ktorým sa od 1.1.2006 stanovuje zákaz zneškodňovať biologicky rozložiteľný odpad zo záhrad a z parkov vrátane cintorínov a zelene z pozemkov právnických osôb, fyzických osôb a občianskych združení, ak sú súčasťou komunálnych odpadov,
-	§ 39 ods. 14 podľa ktorého sú obce od 1.1 2010 povinné zaviesť separovaný zber nielen papiera, plastov, kovov a skla, ale aj separovaný zber biologicky rozložiteľných odpadov,
-	§ 5 ods. 1 písm. d) vyhlášky MŽP SR č. 283/2001 Z.z. o vykonaní ustanovení zákona o odpadoch v znení neskorších predpisov, podľa ktorého záväzná časť programu odpadového hospodárstva (POH) kraja a okresu má obsahovať opatrenia na znižovanie množstva biologicky rozložiteľných odpadov uskladnených na skládku odpadov, vyjadreného v jednotkách hmotnosti vo východiskovom a cieľovom roku s cieľom dosiahnuť znižovanie uskladnenia týchto odpadov na skládky odpadov takto:
                                         • do 9-tich rokov od nadobudnutia účinnosti tejto vyhlášky (t.j. do roku   
                                           2010) znížiť množstvo skládkových biologických rozložiteľných  
                                           komunálnych odpadov na 75 % z celkového množstva (hmotnosti)    
                                            komunálnych odpadov vzniknutých v roku 1995,
                                          • do 12-tich rokov od nadobudnutia účinnosti tejto vyhlášky (tj. do 
                                            roku 2013)  znížiť množstvo skládkových biologických 
                                            rozložiteľných  komunálnych odpadov na 50 % z celkového množstva 
                                            (hmotnosti)  komunálnych odpadov vzniknutých v roku 1995,
                                           • do 19-tich rokov od nadobudnutia účinnosti tejto vyhlášky (tj. do 
                                            roku 2020)  znížiť množstvo skládkových biologických 
                                            rozložiteľných  komunálnych odpadov na 35 % z celkového množstva 
                                            (hmotnosti)  komunálnych odpadov vzniknutých v roku 1995,

Komentár: Zákon č. 223/2001 Z. z. o odpadoch v znení neskorších predpisov, vytvára vhodný rámec na využívanie odpadov na energetické využitie či už formou spaľovania alebo fermentáciou biologicky rozložiteľných komunálnych odpadov a následnou výrobou elektriny, tepla, chladu a pary ako následných technológií bioplynových staníc, hlavne v regionálnom kontexte. Do úvahy prichádza aj technológia kompostovania. Následné legislatívne normy však musia špecifikovať  druhy odpadov pre jednotlivé spôsoby energetického využitia.

Vyhláška Ministerstva životného prostredia  Slovenskej republiky  č. 53/2004 Z. z., ktorou sa ustanovujú požiadavky za kvalitu palív a vedenie evidencie o palivách.